સ્વ’ના અસ્વીકારથી લઈને સ્વ’ના આકાર ઘડાવાની કેડી એટલે થેલ્મા. જાણેકે અફાટ બરફની ચાદર નીચે કેદ એક જીવડો કે જે સતત ઉપર આવવા મથે છે પણ જ્યાં બુદ્ધિથી લઈને લાગણીઓ સુધીનું બધું થીજી ગયું છે ! એક અતિચુસ્ત ધાર્મિક પરિવારમાં બંધનો નીચે મોટી થયેલી થેલ્મા જયારે સમાજ , દોસ્તો , સેક્સથી લઈને દારૂની નજીક આવે છે ત્યારે કૈક પડળ તૂટે છે , અસ્તિત્વ એમાં ગરક થાય છે ને અકળ અને અગોચર ઈચ્છાઓનું જાગરણ ઉદભવે છે. લીડ રોલમાં Eili Harboe એ હદે બિલીવેબલ લાગે છે કે તમે એની મજબૂરી અને અગમ્યતા સાથે સંધાન કરી શકો. તેણીએ તેના હરેક અંડરવોટર સ્ટંટ્સથી લઈને વાઈ તથા વાઈ’ની ટ્રીટમેન્ટ સુધીના દરેક દ્રશ્યો આબેહૂબ ચીતરી બતાવ્યા છે , પછી ભલે એ સરી જતું આંસુડું હોય કે ભીંસાઈ જતા હોંઠ . .